BBC Hausa - News - Kamfanin Air Nigeria zai dakatar da zirga-zirga
Kamfanin Air Nigeria zai dakatar da zirga-zirga
An sabunta: 5 ga Satumba, 2012 - An wallafa a 21:14 GMT
Wani jirgin sama
Kamfanin jiragen sama na Air Nigeria ya sanar da dakatar da zirga-zirgar jiragen saman sa.
Kamfanin na Air Nigeria ya kuma ce ya sallami da dama daga cikin ma'aikatansa.
Shugaban kamfanin, Mr. Jimoh Ibrahim ya ce an dakatar da zirga zirgar kamfanin jiragen na Air Nigeria ne na wasu watanni tare da sallamar ma'aikatan a sakamakon abinda ya kira, rashin biyayya da sakaci da aiki.
Watanni biyu da suka wuce dai, ma'aikatan kamfanin na Air Nigeria suka gudanar da yajin aiki na tsawon mako guda bisa dalilai da aka ce suna da nasaba da batun lafiyar jiragen kamfanin, wanda ke da yawan ma'aikata kimanin dubu daya.
Najeriya: matsalar inji ce ta haddasa hadarin jirgin Dana
13 Yuli, 2012
Takaddama tsakanin Najeriya da Birtaniya
3 Nuwamba, 2011